61. ΠΡΟΕΔΡΙΚΟ ΔΙΑΤΑΓΜΑ υπ' αριθ. 381 της 4/6 Οκτ. 1983 (ΦΕΚ Α' 136) Σύσταση προσωρινών θέσεων στον Οργανισμό Εργατικής Εστίας. Έχοντας υπόψη: 1.Τις διατάξεις του άρθρ. 27 του Νόμ. 1264/82 «για τον εκδημοκρατισμό του συνδικαλιστικού κινήματος και την κατοχύρωση των συνδικαλιστικών ελευθεριών των εργαζομένων» και ειδικότερα της παρ. 3 αυτού. 2.Την 548/382/83 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στους Υφυπουργούς Οικονομικών» (ΦΕΚ 548/τ.Β'/83). 3.Τη γνώμη του Διοικητικού Συμβουλίου του Οργανισμού Εργατικής Εστίας, που διατυπώθηκε κατά τη συνεδρίασή του της 16.2.83. 4.Την 569/1983 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Εργασίας και Υφυπουργού Οικονομικών, αποφασίζουμε: Άρθρ.1.-1.Συνιστώνται στον Οργανισμό Εργατικής Εστίας 27 νέες προσωρινές θέσεις προσωπικού που προστίθενται στις ήδη προβλεπόμενες από τις διατάξεις των Π.Δ/των 2/1977 «περί οργανώσεως και λειτουργίας του Οργανισμού Εργατικής Εστίας» και 602/1981 «περί συστάσεως τακτικών θέσεων παρά τω Οργανισμώ Εργατικής Εστίας» ως ακολούθως: α)Μόνιμο Προσωπικό: Κλάδος ΑΤ1 Διοικητικός: 3 θέσεις με βαθμούς 8ο-6ο (προσωρινές). Κλάδος ΜΕ1 Διοικητικός: 21 θέσεις με βαθμούς 10ο-6ο (προσωρινές). Κλάδος ΣΕ1 Κλητήρων - Αποθηκαρίων - Ιματιοφυλάκων: 2 θέσεις με βαθμούς 12ο-7ο (προσωρινές). β)Προσωπικό με έμμισθη εντολή: Μια θέση δικηγόρου (προσωρινή που αμείβεται κατά τις διατάξεις του Κώδικα περί δικηγόρων). 2.Στις ανωτέρω θέσεις θα ενταχθεί, ανεξάρτητα από το όριο ηλικίας το προσωπικό του Οργανισμού Διαχειρίσεως Ειδικών Πόρων Εργασιακών Σωματείων που καταργήθηκε με το άρθρ. 27 του Νόμ. 1264/82. Η ένταξη θα γίνεις στους ανωτέρους Κλάδους κατά τις διατάξεις του άρθρ. 183 του Π.Δ. 611/77 «περί κωδικοποιήσεως εις ενιαίον κείμενον υπό τον τίτλον "Υπαλληλικός Κώδικας», των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των ΝΠΔΔ", όπως τροποποιήθηκε μεταγενέστερα. 3.Προσόντα για την ένταξη στους ανωτέρω Κλάδους ορίζονται εκείνα που προβλέπονται από τις διατάξεις του Π.Δ. 2/1977 για το διορισμό σε θέσεις εισαγωγικού βαθμού των αντιστοίχων κλάδων. 4.Οι θέσεις αυτές καταργούνται με την με οποιοδήποτε τρόπο αποχώρηση από την υπηρεσία αυτών που θα ενταχθούν ή την προαγωγή τους πέραν του 6ου βαθμού. Άρθρ.2.-Οι θέσεις των Κλάδων ΑΤ1 Διοικητικού, ΜΕ1 Διοικητικού, και ΣΕ1 Κλητήρων - Αποθηκαρίων - Ιματιοφυλάκων που προβλέπονται από τα Π.Δ. 2/1977 και 602/1981 και από το άρθρ. 1 του Δ/τος αυτού, κατανέμονται και διαβαθμίζονται ως εξής: Κλάδος ΑΤ1 Διοικητικός Ο Κλάδος αυτός περιλαμβάνει 59 θέσεις οι οποίες διαβαθμίζονται ως εξής: 3 θέσεις με βαθμούς 3ο-2ο. 9 θέσεις με βαθμούς 5ο-4ο. 44 θέσεις με βαθμούς 8ο-6ο. 3 θέσεις με βαθμούς 8ο-6ο. 3 θέσεις με βαθμούς 8ο-6ο (προσωρινές). Κλάδος ΜΕ1 Διοικητικός Ο Κλάδος αυτός περιλαμβάνει 237 θέσεις οι οποίες διαβαθμίζονται ως εξής: 43 θέσεις με βαθμούς 5ο-4ο. 173 θέσει με βαθμούς 10ο-6ο. 21 θέσεις με βαθμούς 10ο-6ο (προσωρινές). Κλάδος ΣΕ1 Κλητήρων - Αποθηκαρίων - Ιματιοφυλάκων Ο Κλάδος αυτός περιλαμβάνει 53 θέσεις οι οποίες διαβαθμίζονται ως εξής: 51 θέσεις με βαθμούς 12ο-7ο. 2 θέσεις με βαθμούς 12ο-7ο (προσωρινές). 